પ્રાઇવેટ પાર્ટને વિકૃત કરવાની બાબત મહિલાઓની ગરિમા અને સન્માનની વિરુદ્ધ છે. કેન્દ્ર સરકારે સુપ્રીમ કોર્ટમાં કહ્યું છે કે, ધર્મની આડમાં યુવતીઓના ખતના કરવાની બાબત એક અપરાધ તરીકે છે. આના પર તે પ્રતિબંધની માંગ કરે છે. આ પહેલા કેન્દ્ર સરકાર તરફથી કહેવામાં આવી ચુક્યું છે કે, આના માટે સાત વર્ષની જેલની સજાની જોગવાઈ પણ રહેલી છે. હકીકતમાં સુપ્રીમ કોર્ટે દાઉદી વ્હોરા સમાજમાં પ્રચલિત આ પ્રથા ઉપર પ્રતિબંધ મુકવાની માંગ કરતી અરજી ઉપર કેરળ અને તેલંગાણા સરકારોને પણ નોટિસ જારી કરવામાં આવી ચુકી છે. અરજી કરનારાઓ અને સુપ્રીમ કોર્ટના વકીલ સુનિતા તિહારની અરજી ઉપર સુનાવણી ચાલી રહી છે. તિહાડે કહ્યું છે કે, ભારતે સંયુક્ત રાષ્ટ્ર બાળ અધિકાર ઘોષણાપત્ર પર હસ્તાક્ષર કરેલા છે. ખતનાની પ્રથાને લઇને આગામી દિવસોમાં વધુ ચર્ચા છેડાઈ જાય તેવી શક્યતા છે. સમાજના જાગૃત લોકો હવે આગળ આવી રહ્યા છે અને આ પ્રકારના દૂષણને લઇને પ્રશ્નો પણ ઉઠાવી રહ્યા છે. સુપ્રીમ કોર્ટમાં ખુબ ગંભીરતાપૂર્વક આગળ વધવા માટે કટિબદ્ધ છે. આના માટેના સંકેત પણ મળી ચુક્યા છે. આવતીકાલે પણ તર્કદાર દલીલો કરવામાં આવે તેમ માનવામાં આવે છે.